બાળક હતા ત્યારે ચંપક, ચંદામામા જેવી હળવી બુક્સ વાંચવામાં કેવી મજા આવતી હતી. અને વેકેશનમાં સફારી જેવી ગમ્મત સાથે જ્ઞાન વર્ધક સામાયિક આપણો સહારો બની જતી. વિચારશો તો ખ્યાલ આવશે કે આજે પણ આપણી આ ફાસ્ટ ગતિએ ચાલતી લાઇફમાં થોડો સમય ધીમા પડી અલગ દુનિયામાં જવા માટે પુસ્તકો જ દ્વાર બને છે. અમદાવાદ, કે અમરેલી માં બેઠા બેઠા ભારતભરમાં કોઇ પણ સ્થાને જવા માટે જાદૂની છડી તો નથી આપણી પાસે. પણ હા એ માટે પુસ્તક ચાલે. આપણા ઘરના એક ખૂણામાંથી ભારત શું વેનિસની ગલિઓમાં જઇને નૌકા વિહાર કરવો હોય તો પણ પુસ્તક જ તો છે સાધન. હા, પણ પુસ્તકના સાધન પર તમારી પસંદ વધુ મહત્વની છે. તમને શુ ગમે એ રસના વિષય વાંચીએ તો ફેર પડે.